
Styret har i sesongen 2023/2024 bestått av:
	Leder
	Margrete Skjerve

	Nestleder
	Eivind Grande Gudding og John Sverre Barli

	Kasserer
	Sofie Granås

	Sekretær
	Ida Årstadvold

	Styremedlem
	Trond Sturla Rånes

	Styremedlem
	Øyvind Dalen

	1. Varamedlem
	May-Hege Rønningen

	2. Varamedlem
	Trond Olav Høknes

	Sportslig leder langrenn
	Mari Gudding

	Sportslig leder skiskyting
	Rune Gudding


Styret har avholdt 8 styremøter og behandlet 48 saker.
Vi har vært representert på:
· Kretsting ski 
· Kretsting skiskyting
· Verdal idrettsråd
Vi har gjennomført dugnader for å skaffe inntekter til skilaget:
· Vinne Bingo
· Rydde/klippedugnad for Verdal Kommune 
· 17. Mai
Sportslig har vi gjennomført og bidratt på:
· Verdalssamling 
· Barmarkssamling (hjemmesamling)
· Miljøsamling Edsåsdalen
· Skiskyttersamling sammen med Stiklestad
· St.Olavslopp
Vi har arrangert:
· Skiskytterskole 
· Skiskole 
· 2 klubbkaruseller
· Nava – sprint (flyttet til Blommen)
· Lille Arnljot Gelline 
· Klubbens arrangement beskrives nærmere i utvalgenes årsmeldinger.

Nytt av året: St. Olavslopp. Vinne skilag stilte til start med eget lag på St. Olavsloppet. 35 av 50 etapper ble løpt av skilagets barn under 18 år.  43 av dem 50 etappene ble dekket av barn/ ungdommer under 18 år. Her snakker vi løpeglede og treningsiver. For med bakgrunn av denne satsingen ble det tilbud om fellestrening på Ørin utover våren. 
Vinne skilag var også medarrangør av Innherreds første randonee konkurranse på Hårskallen. 
Skiskolen ble avholdt med ca. 35 påmeldte barn fra 2. kl. til 7. kl. Ungdommene vi hadde med oss, var eksemplariske og de var meget flinke. Masse tilbakemeldinger fra barna som syntes det var stor stas å bli kjent med ungdommene og hadde omtalt de med fornavn hjemme, allerede etter første dag. 😊Vi fikk fin omtale i avisa. 
Høstdugnad ble arrangert 2 kvelder. Maling av rekkverk, rydding av løypetraseer der det ble brukt flishugger og vask av skihytta.
Vi har et flott tilrettelagt nærmiljøanlegg som er i stadig utbedring og alltid klart til bruk når snøen legger til rette for det. Anlegget og skiløypene er ofte i bruk fra tidlig morgen til sen kveld, og det kommer inn parkeringsavgift ved bruk. Løypekomiteen sørger for at vi har flotte forhold i løypene, og vi retter en stor takk til alle sponsorer som bidrar både økonomisk og med utstyr.
Tross en noe dårlig snø-vinter ved stadion, er det god deltagelse på treninger for de eldste gruppene. For de minste gruppene blir det noe dårligere med tilbud om treninger. Dette er veldig uheldig med tanke på rekrutering. Med engasjerte foreldre, gjør Vinne skilag til et skilag som fungerer godt.
For ytterligere informasjon henvises det til de ulike komiteenes årsmeldinger.
På vegne av styret, tusen takk.

